
[bookmark: _Toc170128111]1. ПОЗАДИНА НА ПОВИКОТ
[bookmark: _Toc170128112]1.1  ЗА ПРОГРАМАТА „ГРАЃАНИТЕ ПРОТИВ КОРУПЦИЈАТА“
Во изминатата деценија, граѓаните се сведоци на демократско назадување на различни нивоа, често поврзани со корупција. Таа продолжува да ја нагризува довербата во институциите и да ја ослабнува отчетноста и одговорноста. Согласно Извештајот за проценка на корупција во Северна Македонија за 2023 година, исто како и во извештајот за 2021 година, корупцијата по втор пат e на врвот на скалата на општествените проблеми. Во 2023 година 63,5% од граѓаните ја препознаа корупцијата како проблем кој најмногу ги засега, а постоењето морална криза во нашето општество е главен фактор за распространетост на истата. Во 2023 година 31,3% од граѓаните биле изложени на коруптивен притисок[footnoteRef:1], додека 25,5% биле вклучени во корупција. Согласно истражувањата, корупцијата е навлезена во сите сфери на судската, извршната и законодавната власт. Министрите, пратениците, судиите и лидерите на политичките партии и коалиции се перципирани како најкорумпирани. Над 80,0% од граѓаните ги сметаат овие функции за најкорумпирани.  [1:  Овој индекс се мери врз основа на контактите со јавните службеници и нивното барање за давање одредена сума пари, подарок или услуга. Притисокот е придружен со јасно барање (експлицитно побарано) или индиректно покажано (преку клучни фрази или знаци) дека службеникот очекува нешто за возврат.] 

За да се справиме со растечката фрустрација и апатија поради проблемот со корупцијата во земјата, од витално значење да се создадат партнерства меѓу граѓанското општество, медиумите, приватниот сектор и граѓаните. Овие актери мора да ги зајакнат своите капацитети, ангажман и активности за унапредување на реформите и активно да работат на минимизирање на штетите од корупцијата. 
Општа цел на програмата „Граѓаните против корупцијата“ (ГПК) е да се зголеми вклученоста и соработката на граѓаните, граѓанското општество, медиумите и приватниот сектор во борбата против корупцијата, што ќе доведе до подобрување на реакцијата на државните институции и ефективност во справувањето со корупцијата во сите сектори на национално и локално ниво.
Целокупниот пристап на ГПК се заснова на подигање на свеста и широка акција која ги обединува сите недржавни актери (граѓанското општество, медиумите и приватниот сектор) да направат промена. 
ГПК е спроведувана од Македонскиот центар за меѓународна соработка (МЦМС) во партнерство со Центарот за граѓански комуникации (ЦГК), Институтот за демократија „Социетас Цивилис“, Скопје (ИДСЦС), Стопанската комора на Северна Македонија (СКСМ), 360 Степени, Истражувачка репортерска лабораторија, Македонија (ИРЛ) и Балканска истражувачка репортерска мрежа, Македонија (БИРН). Програмата е финансирана од Американската агенција за меѓународен развој – УСАИД/Северна Македонија, a периодот на спроведување е 3 април 2023- 2 април 2028 година.
[bookmark: _Toc170128113]1.2 ЗА КОМПОНЕНТАТА „ГРАНТОВИ И ГРАДЕЊЕ НА КАПАЦИТЕТИ“
Граѓанското општество низ целиот свет игра важна улога во борбата против корупцијата и промовирањето на транспарентноста, отчетноста и доброто владеење. За таа цел, компонентата „Грантови и градење на капацитети“ како дел од ГПК се стреми да го зајакне придонесот на граѓанското општество во антикорупциските напори преку грантова шема и градење на капацитети. Преку оваа компонента ќе биде обезбедена финансиска поддршка за граѓански организации за реализација на иновативни идеи за зголемување на јавната свест и интеракција со граѓаните, застапување и медиумски кампањи и активности во локалните заедници кои ја адресираат корупцијата на грасрут ниво. Дополнително преку грантовата шема ќе бидат зајакнати и антикорупциските капацитети, соработката, и интегрирање на граѓанските организации во националните мрежи и иницијативи. Преку градење на капацитетите, менторство и мониторинг, компонентата успешно ќе ги подобри вештините и способностите на граѓанските организации, овозможувајќи им активно учество во борбата против корупцијата и промовирање на доброто владеење.
Видови на правни лица кои можат да бидат добитници на грант: сите здруженија и фондации регистрирани согласно Закон за здруженија и фондации (ЗЗФ) во Република Северна Македонија, како и неформални национални мрежи кои работат во полето на добро владеење и борба против корупција.
Регрантирањето во рамки на ГПК предвидува три видови на грантови:
1. Мали грантови за постигнување на конкретни резултати со поедноставен процес на аплицирање; 
2. Грантови за граѓанска вклученост во борбата против корупцијата, преку кои ќе бидат поддржани долгорочни акции за постигнување на структурни промени; и 
3. Грантови за брз одговор кои ќе поддржат специфични акции за актуелни теми и предизвици кои ги засегаат граѓаните.
Овој повик за доделување грантови за граѓански организации се однесува на вториот тип грантови, односно Грантови за граѓанска вклученост во борбата против корупцијата. Добитниците на грант за граѓанска вклученост во борбата против корупцијата ќе бидат исклучени од можноста за аплицирање на некој од другите видови на грантови.

[bookmark: _Toc170128114]1.3 ЗА ПОВИКОТ ЗА ГРАНТОВИ ЗА ГРАЃАНСКА ВКЛУЧЕНОСТ ВО БОРБАТА ПРОТИВ КОРУПЦИЈАТА
[bookmark: _Toc170128115]1.3.1 Цел и резултати
Целта на повикот за Грантови за граѓанска вклученост во борбата против корупцијата (во продолжение Грантови) е да се зголеми транспарентноста, отчетноста и културата на интегритет преку поголема вклученост на граѓаните во борбата против корупцијата. 
Поднесените апликации на организациите во рамките на овој повик треба да придонесат за постигнување на најмалку еден од следните резултати:
1. Зголемување на јавната свест за опасностите и знаците на корупцијата, што доведува до поинформирано и активно учество на граѓаните во антикорупциските активности.
2. Поголема транспарентност и отчетност на националната и локалната власт преку активен мониторинг и учество на граѓаните.
3. Зголемен капацитет на граѓаните, вклучително и лидерите во заедниците и младите, да водат и да учествуваат во антикорупциски иницијативи.
Примери за посакувани крајни продукти од овој повик се:
· Кампањи, собири и јавни форуми за активно вклучување на граѓаните во борбата против корупцијата.
· Платформи (онлајн и офлајн) за анонимно пријавување на корупција.
· Антикорупциски клубови и водичи за активности за училишта и универзитети.
· Алатки за застапување креирани врз основа на граѓански иницијативи.
· Правна помош и услуги за поддршка на укажувачи и жртви на корупција.
· Зајакнати системи за дигитално управување кои ги намалуваат можностите за корупција.
· Едукативни материјали за подигање на свеста за корупцијата.
· Истражувања за влијанието на корупцијата врз родовите прашања. 
· Алатки за вклучување на граѓаните во мониторинг, планирање и распределба на буџетите на централно и локално ниво.
· Граѓански мониторинг на ефективноста на антикорупциските политики.
· Медиумски продукти кои ја разоткриваат корупцијата и ја инспирираат граѓанска-та акција.
· Истакнати позитивни примери во борбата против корупцијата. 
[bookmark: _Toc170128116]1.3.2 Расположливи средства
Вкупната сума која е на располагање за Грантовите за граѓанска вклученост во борбата против корупцијата изнесува 40.320.000 денари ($720.000). 
Минимален износ за кој може да се достави апликација за грант е 2.240.000 денари ($40.000), додека максимален износ е 3.360.000 денари ($60.000). 
МЦМС го задржува правото да ја смени оваа сума (намали или зголеми) во зависност од исходот на повикот. МЦМС исто така го задржува правото да не додели дел или сите расположливи средства и да ги пренамени за други повици.
[bookmark: _Toc170128117]1.3.3 Времетраење
Ќе бидат поддржани предлог-проекти кои траат минимум 18 месеци и максимум 24 месеци. Периодот на спроведување ќе биде прецизно договорен со потпишување на договорот за грант. 
[bookmark: _Toc170128118]1.3.4 Кофинансирање
Кофинансирање во рамки на овој повик се охрабрува, но истото не е задолжително.
2. [bookmark: _Toc170128119]КРИТЕРИУМИ ЗА ПОДОБНОСТ
2.1 [bookmark: _Toc170128120]Кој може да аплицира?
Главниот апликант треба да биде граѓанска организација или мрежа на граѓански организации регистрирани согласно Законот за здруженија и фондации (ЗЗФ) кои го исполнуваат следниот услов: 
· да се регистрирани најмалку една години пред објавата на повикот.
2.1.1 [bookmark: _Toc170128121]Партнери
Се поттикнува главниот апликант да аплицира во партнерство со други граѓански организации или мрежи на граѓански организации. За партнерската организација важат истите услови како за главниот апликант.
Како главен апликант или партнер има можност да аплицира и неформална мрежа на граѓански организации. За вклучување на неформална мрежа во конзорциумот потребно е претходно добиено одобрение од мнозинството на членки, за одредена организација која е членка на мрежата да ја застапува мрежата и да ги  координира активностите во рамки на конзорциумот. За оваа организација членка  важат истите критериуми за подобност како и за другата партнерска организација.
Апликантите на овој повик ќе се сметаат за подобни, доколку испратат само една апликација во било која улога (како главен апликант или како партнер).
ГПК ги охрабрува сите организации кои работат во различни сектори и географски региони и кои имаат добри идеи за тоа како да се вклучат во борбата против корупцијата да се пријават на овој повик.
2.2 [bookmark: _Toc170128122]Активности
Грантовите ќе бидат доделени за активности кои ќе придонесат кон остварување на целите на ГПК и на овој повик, односно активности насочени кон намалување на ранли-воста на корупција и дејствување кога таа ќе се појави. Активностите се спроведуваат на територијата на Република Северна Македонија.
Активностите наведени подолу се само пример за подобни активности, но апликантите не треба да се ограничуваат само на овие видови активности: 
· Обучување на граѓани за одредени техники на граѓанско новинарство за откривање и пријавување на случаи на корупција.
· Организирање работилници на кои граѓаните ќе можат да учат и да учествуваат во буџетските процеси на локално и централно ниво.
· Развивање на иновативни технолошки решенија за следење и пријавување на корупција.
· Одржување редовни јавни форуми и состаноци за разгледување на прашањата за корупција со вклученост на граѓаните во изнаоѓање решенија.
· Формирање на клубови во училиштата и универзитетите кои се фокусираат на промовирање на интегритетот и антикорупциските вредности кај младите.
· Организирање денови каде што граѓаните ќе имаат улога на „ревизори” на институциите на централната или локалната власт.
· Развивање на платформи каде граѓаните ќе можат да придонесуваат со податоци и информации при планирањето на проектите на централната или локалната власт.
· Создавање мрежи за поддршка и услуги за правна помош за укажувачите кои откриваат корупција.
· Развивање на мултимедијални кампањи (видеа, социјални медиуми, печатени медиуми) кои ги едуцираат граѓаните за нивните права и како да ја препознаат и пријават корупцијата.
· Интерактивни и креативни кампањи за едукација на заедниците за ефектите и начините за борба против корупцијата.
· Истакнување на поединци и организации кои претставуваат исклучителен позитивен пример за интегритет и транспарентност.
· Обучување на граѓаните како да користат дигитални алатки и платформи за пристап до информации за јавните расходи и активности.
· Иницијативи предводени од младите за превенција и борба против корупцијата.
· Активности за поддршка на жените и девојките да водат антикорупциски иницијативи.
· Активности за синергија помеѓу граѓаните и бизнисите во борбата против корупцијата, поттикнувајќи транспарентно и отчетно општество базирано на интегритет.
· Активности на локално и/или национално ниво за поголема отчетност од страна на институциите и одговорните лица.
Апликантите не треба да се фокусираат само на еден тип активности. Активностите предвидени во апликациите треба да вклучат кохерентен комплет на активности со јасно определени цели и планирани резултати. Активности кои не се споменати погоре, но се јасно поврзани со целта и резултатите на повикот, ќе бидат земени предвид. МЦМС по потреба ќе работи со апликантите за подобрување и усогласување на предложените активности со целите на ГПК.
Од апликантите се очекува да ги дизајнираат и спроведат активностите според највисоки стандарди на политичка коректност и независност.
	Напомена 
Организациите кои ќе бидат корисници на грантови се очекува да се вклучат и во други активности кои се дел од ГПК, како на пример:
· Да земат учество во заеднички настани за промоција на продуктите од спроведените грантови;
· Да земат учество во серија обуки наменети за јакнење на капацитетите и знаењата;
· Да земат учество во настани за вмрежување, конференции и работилници;
· Доколку е потребно, да бидат менторски водени за време на спроведувањето на грантот.


2.3 [bookmark: _Toc170128123]Трошоци
Во рамките на овој повик вообичаените оперативни трошоци ќе бидат подобни, вклучително: 
· трошоци за бруто-плата за персоналот вклучен во реализирањето на грантот;
· патни трошоци поврзани со активностите во проектот, вклучувајќи локални и меѓународни патни трошоци;   
· директни трошоци настанати за време на фазата на спроведување на предлог-предложените активности (вклучително и трошоци за надворешни лица/експерти од кои ќе се побара стручна поддршка);
· канцелариски трошоци кои се релевантни за предложените активности.
Во рамките на овој повик нема да се сметаат за подобни следните трошоци:
· трошоците кои се финансирани од друга програма и донатор;
· предлог-активности кои предвидуваат лична заработка и корист;
· за купување возила и мебел;
· за купување или реновирање недвижнини;
· за купување ИТ опрема;
· за давање кредити на трети лица;
· за загуби при размена на валути;
· за финансирање политички партии и избори;
· за ретроспективно финансирање;
· за финансирање на трети лица и долгови и давачки за подмирување долгови;
· за активности поврзани само или во најголемиот дел со индивидуални спонзорства; за учество во работилници, семинари, конференции и конгреси и други настани;
· за регрантирање.
[bookmark: _Toc170128124]3.ПРОЦЕС НА АПЛИЦИРАЊЕ
3.1 [bookmark: _Toc170128125]Аплицирање
На овој повик се аплицира по електронски пат. Аплицирањето ќе се одвива во една фаза, односно директно ќе се аплицира со целосна пријава. Главниот апликант и партнерската организација најпрвин мора да креираат профил на платформата: www.grants.mk (преземи Водич за креирање профил). По регистрација, само главниот апликант треба да се пријави на овој повик и да започне со пополнување на апликацијата и прилозите. Главниот апликант мора да ги додаде партнерите (со нивните единствени матични броеви и нивната е-пошта) кои ќе треба да го потврдат партнерството преку конфирмација која ќе биде побарана на нивната е-пошта (внесена при регистрација на платформата). Оваа потврда ќе се смета за доказ за Изјава за партнерство. Целосната пријава за овој повик вклучува пополнување и прикачување на grants.mk на:
· Формулар за аплицирање (word document)
· Буџет и оправданост на буџетот (excel document)
· Изјава на апликантот, (со печат и потпис – pdf document)
· Изјава на партнерот, доколку е применливо (со печат и потпис – pdf document)
· Само во случај кога апликант е неформална мрежа - Согласност на членките на мрежата, конкретна членка да аплицира во име на неформалната мрежа (со печат и потпис – pdf document)
3.2 [bookmark: _Toc170128126]Краен рок
Краен рок за поднесување на пријавите е 4 септември 2024 година до 13:00 часот (македонско време). Апликантите ќе бидат известени преку е-пошта за приемот на нивната комплетна апликација.
3.3 [bookmark: _Toc170128127]Прашања и одговори
[bookmark: _Toc416787106]Заинтересираните организации може да поставуваат прашања поврзани со повикот за Грантови за граѓанска вклученост во борбата против корупцијата на следната адреса: gpk-grants@mcms.mk. Во назнака на пораката треба да се внесе референтниот број за овој повик: 14-31/10-2024.
[bookmark: _Hlk139848389]Прашањата може да бидат поднесени не подоцна од 21 август 2024 година. МЦМС ќе одговори на сите прашања, не подоцна од 14 календарски денови пред крајниот рок на овој повик. Одговорите на сите поставени прашања ќе бидат објавени на веб-страницата на МЦМС и на социјалните медиуми на програмата „Граѓаните против корупцијата“. 
МЦМС ги поттикнува апликантите редовно да ги следат веб и фејсбук страниците на ГПК (ГПК | Instagram, Facebook | Linktree), за да бидат навремено и соодветно информирани за најновите прашања/одговори. 
3.4 [bookmark: _Toc170128128]Информативна сесија
МЦМС ќе одржи една информативна сесија за овој повик:
· Информативна сесија за презентација на повикот – 17 јули 2024 година. 
Сите заинтересирани организации учеството на информативните сесии може да го пријават на следниот линк:
https://docs.google.com/forms/d/e/1FAIpQLSe3k_y5Vol0yFOIouE2nv3P3XfMBtDBE5yAhzPoVKCc3NBdag/viewform 
4. [bookmark: _Toc170128129]ОЦЕНКА НА АПЛИКАЦИИ
Оценувањето на апликациите ќе се одвива во две фази и тоа: административна проверка и проверка за подобност и оценка на квалитет.
4.1 [bookmark: _Toc170128130]Административна проверка и проверка за подобност
Проектниот тим ќе направи административна проверка и проверка подобноста на апликациите согласно следните критериуми:
· Краен рок. Доколку е запазен, апликацијата ќе се прифати, во спротивно ќе биде одбиена;
· Формулар за аплицирање. Сите делови треба да бидат пополнети согласно дадените насоки во формуларот;
· Буџет. Буџетот и оправданоста на буџетот се уредно пополнети;
· Изјава на апликантот и партнерот, доколку е применливо; 
· Јазик. Апликацијата е поднесена на македонски јазик;
· Главен апликант. Главниот апликант е регистрирана граѓанска организација или мрежа на граѓански организации најмалку една година пред објавата на повикот, со исклучок за неформални мрежи, согласно насоките во точка 2.1 од ова Упатство;
· Партнер. Партнерот е регистрирана граѓанска организација или мрежа на граѓански организации најмалку една година пред објавата на повикот, со исклучок за неформални мрежи, согласно насоките во точка 2.1.1 од ова Упатство;
· [bookmark: _Hlk139848505]Барањето за грант е помеѓу 2.240.000денари и 3.360.000 денари;
· Времетраење на грантот е помеѓу 18 и 24 месеци;
· Број на пријави. Организацијата поднела само една апликација во било која улога (како главен апликант или како партнер).
МЦМС ќе ги провери и обработи и следниве податоци:
· Основни податоци. Апликацијата ги вклучува сите побарани основни податоци;
· Географски, секторски и тематски опфат. Апликацијата ги вклучува бараните податоци за локацијата, секторското и тематското дејствување на апликантот.
4.2 [bookmark: _Toc170128131]Оценка на квалитет
	Критериуми за оценка 
	Број на бодови

	1. Организациски капацитет за спроведување на предложените активности 
	30

	0. Дали главниот апликант (и партнерот) има доволно искуство и организациски капацитети за спроведување на активностите? 
	15

	0. Дали претходно спроведените иницијативи/активности на главниот апликант (и партнерот)  се релевантни на темата? 
	15

	1. Релевантност на апликацијата со дефинираните цели и резултати
       на повикот
	30

	1. Дали апликацијата е во согласност со поставените цели и очекувани резултати наведени во повикот?                
	10

	1.  Дали предложените активности се соодветни, изводливи и во согласност со поставените цели и резултати?
	10

	1. Дали методологијата и пристапот се соодветни за планираните активности?
	5

	1. Дали постојат јасно дефинирани индикатори за мерење на постигнувањата? 
	5

	1. Додадена вредност
	20

	2. Дали граѓаните се вклучени во планираните активности?
	10

	2. Дали се предложени иновативни решенија за идентификуваниот проблем?
	10

	1. Буџет и ефикасност на трошоците
	20

	3. Дали активностите соодветно се одразуваат во буџетот?
	10

	3. Дали односот помеѓу предвидените трошоци и очекуваните резултати е соодветен? 
	10

	ВКУПНО 
	100



Додадена вредност: Поголемиот акцент на граѓаните и нивната вклученост во активностите ќе се смета за додадена вредност на апликациите.
Добитни апликации за Грантовите за граѓанска вклученост во борбата против корупцијата ќе бидат оние кои ќе добијат најголема просечна оценка од трите точки од горната табела за оценување. 
Согласно одлуката на Комисијата за избор на грантови, секој апликант ќе добие известување за статусот на својата апликација. Содржината на апликациите нема да биде достапна за пренесување на трети лица. На сите апликанти чиишто апликации ќе бидат прелиминарно одобрени од страна на Комисијата, може да им биде побарано да достават дополнителни административни, правни и финансиски документи.
5. [bookmark: _Toc170128132]ПРЕЛИМИНАРНА ВРЕМЕНСКА РАМКА
	Отворање на повикот за грантови
	3 јули 2024 г.

	Информативна сесија 
	17 јули 2024 г.  

	Рок за поставување на прашања
	21 август 2024 г.

	Краен рок за поднесување на пријави
	4 септември 2024 г., 13:00 ч.

	Одлука на Комисијата за избор на грантови
	октомври 2024 г.

	Известувања и потпишување договори
	октомври 2024 г.

